**Մարզպետի տեղակալ Լևոն Սարգսյանը մասնակցեց Ոստիկանության օրվան նվիրված միջոցառմանը 15.04.2014թ.**

Ապրիլի 15-ին Տավուշի մարզպետի տեղակալ Լևոն Սարգսյանը Իջևանում մասնակցեց Ոստիկանության օրվան նվիրված միջոցառմանը, որն սկսվեց հարգանքի տուրքով. ծաղկեպսակ ու ծաղիկներ դրվեցին զոհված ոստիկանների հիշատակին կանգնեցված հուշարձանին: Մարզպետի տեղակալն այնուհետև մասնակցեց հանդիսավոր քայլերթին դեպի քաղաքի Ազատամարտիկների հրապարակ, որտեղ ծաղկեպսակ ու ծաղիկներ դրվեցին արդեն Արցախյան ազատամարտում նահատակված հայ քաջորդիների հիշատակը հավերժացնող հուշարձան-խաչքարին, իսկ քաղաքային մշակույթի տանն էլ Լևոն Սարգսյանը մասնակցեց ՀՀ ոստիկանության 13-րդ տարեդարձին նվիրված հանդիսավոր նիստին: